 ኣብ ዝሓለፉ ኣርባዕተ ዓመታት ናብ ሃገራት ዓረብ ጉዕዞ ንከይህሉ ተኣጊዱ እኳ እንተፀንሐ ብዙሓት ሰባት ናብ ሃገራት ዓረብ ይኸዱ ከምዝነበሩ ሓበሬታት የመላኽቱ ከይዲ እቲ ስደት ብሃገራት ሱዳንን ኬንያን ብደለልቲ እናተኻየደ ዝፀንሐ እንትኸውን ብናይ ቱሪስት ቪዛ ካብ መዕርፎ ነፈርቶ ቦሌ ተበጊሶም ኣብ ዝዓርፉለን ሃገራት ብደለልትን ኤጀንስታትን ስራሕን ፍቓድ ስራሕን ረኺቦም ኣብኡ ዝተረፉ እውን ብዙሓት እዮም ኣብ ሓደ እዋን በዚ መገዲዚ ብመገዲ ኣየር ዱባይ ብሓደ ጉዕዞ ብምኻድ ኣብ ዱባይ ክተርፉ ዝፈተኑ 30 ኢትዮጵያውያን ብኢምግሬሽን እቲ መገዲ ኣየር ተታሒዞም ናብ ኢትዮጵያ ምምላሶም ነቲ ተግባር ዘረጋግጽ ናይ ቀረባ ግዘ ተዘክሮ እዩ ኣብ ዝሓለፈ ሰሙን እውን ጋዜጠኛ ቢቢሲ በዚ ዝተገለፀ መገዲ ናብ ዱባይ ከይደን ስለዘይተሳኽዐለን በቲ መገዲ ኣየር ናብ ኢትዮጵያ ዝምለሳ ዝነበራ 10 ኢትዮጵያውያን ኣዘራሪቡ ነይሩ ወይዘሮ ጥሩ ብርሃን ጌትነት ብናይ ገዛ ሰራሕተኛ ናብ ሃገራት ዓረብ ተሰዲደን ግና እንከይተሳኽዐለን ኣእምራውን ኣካላውን ጉድኣት በፂሕወን ንዝምለሳ ኢትዮጵያውያን ናይ ዘዕቑብን ዝሕግዝን ሕልናዊ ትካል ጉድ ሳማሪታን ዋና ዳይሬክተር እየን መንግስቲ ኣብ ዝኸልከሉ ግዜ እውን ብዙሓት ናብ ሃገራት ዓረብ ይስደዱ ከምዝነበሩ ይዛረባ ኣብ ዝሓለፈ ዓመት ትካል ጉድ ሳማሪታን ኣብ ሃገራት ዓረብ ጉድኣት በፂሕዎም ዝተመለሱ ልዕሊ 120 ስደተኛታት ከምዝተቐበለ ገሊፀን ዋላ እኳ መንግስቲ እገዳ እንተንበረ ዝተቛረፀ ነገር ግና የለን ምናልባት ቁፅሪ ደለልቲ ነክዩ ይኸውን ዝብላ ወይዘሮ ጥሩ ብርሃን ጉድኣት በፂሕወን ዝምለሳ ደቂ ኣንስትዮ ብዘይሕጋውያን ደልልቲ ብሱዳን ጅቡቲን የመንን ናብ ሃገራት ዓረብ ከይደን ዝነበራ ከምዝኾና ይሕብራ ብደለልቲ ብነፋሪት እንከይተረፈ ብቀጥታ ዝኸዳ ከምዘለዋ ዝገልፃ ወይዘሮ ጥሩ ብርሃን ዋላ እኳ መንግስቲ እንተዓፀዎ ጉዕዞ ስደት ግና ብዝተፈላለዩ መገድታት ብተሳትፎ ደለልቲ ኽካየድ ጸኒሑ እዩ ይብላ ጉድኣት በፂሕዎም ናብ ጉድ ሳማሪታን ዝኸዱ መብዛሕትኦም ካብ በይሩት ኣብ ሳልሳይ ወርሖም ዝምለሱ እዮም ምንጪ ስእሊ, Getty Images እዞም ረቛሕታት ምስ ነባራዊ ኩነታት ብኸመይ ይረኣዩ? 